நம் நினைவில் வாழும் எழுத்தாளர் சுஜாதா அவர்கள் என் “ அப்பா “ தொகுப்பிற்கு முன்னுரையை 30 பக்க அள்வில் கணிணி அச்சடிப்பில் பூச்சிபூச்சியான் எழுத்துக்களில் அனுப்பிய போது என் வீட்டின் புதுக் குழந்தையை பார்ப்பது போல பார்த்திருக்கிறேன். சுஜாதா கணிணி சார்ந்த தொழில்நுட்பக்கலைஞராக இல்லாமல் பலருக்கு எழுத்தாளராகவே தெரிந்திருக்கிறார். ஆனால் எழுத்தாளர் சுஜாதா இன்றைய இளைய சமூகம் வரைக்கும் ஆதர்ஷண எழுத்தாளராகவே திகழ்ந்து வருகின்றார். அவரின் எந்த எண்ணமும் ஒரு தனிப்பட்ட வட்டத்திற்குள் இல்லாமல் பரந்து பட்ட நின்ற காரணத்தால் இது சாத்தியமாகி உள்ளது. குறிப்பாக விஞ்ஞான சிந்தனைகளை அதிகம் விதைத்தவர்களின் அவரும் நமக்கு ஒரு முன்னோடியாக இருக்கின்றார்.